રાષ્ટ્રસંઘ ખાતે પાકિસ્તાનના પૂર્વ રાજદૂત રહી ચૂકેલા મુનિરના પાકિસ્તાની ‘ડોન’માં પ્રસિદ્ધ લેખના મતે ‘પાકિસ્તાન અત્યારે બે બાજુથી ભારત અને અમેરિકાની ભીંસનો સામનો કરી રહ્યું છે. અમેરિકાનું હિત કેવળ અફઘાનિસ્તાન પૂરતું મર્યાદિત છે અને આથી આપણે તાલિબાનોને વાટાઘાટ માટે તૈયાર કરી અમેરિકા સાથે બાંધછોડ કરવી જોઈએ, કારણ કે અમેરિકાનું મર્યાદિત હિત અફઘાનિસ્તાન પૂરતું જ હોવાથી ત્યાં શાંતિ સ્થપાતાં તે ત્યાંથી નીકળી જશે અને પાકિસ્તાન ભેરવાઈ પડશે. સામે પક્ષે ભારત પણ એક શાશ્ર્વત ખતરો છે.’ આમ છતાં પાકિસ્તાન દિશાહીન રહી અવળચંડાઈ કરે જ છે.